**FELHÍVÁS**

**a zenés, táncos rendezvények működésének biztonságosabbá tételéről szóló kormányrendelet hatálya alá nem tartozó rendezvények megtartásával kapcsolatosan**

A zenés, táncos rendezvények működésének biztonságosabbá tételéről szóló 23/2011. (III. 8.) Korm. rendelet 1. § (1) bekezdés alapján „A rendelet hatálya kiterjed azokra az alkalmi vagy rendszeres zenés, táncos rendezvényekre, amelyeket

*a)* az országos településrendezési és építési követelményekről szóló 253/1997. (XII. 20.) Korm. rendeletben meghatározott tömegtartózkodásra szolgáló építményben, építményen, tömegtartózkodásra szolgáló helyiséget tartalmazó építményben, építményen, vagy tömegtartózkodásra szolgáló helyiségben (a továbbiakban együtt: építmény) tartanak;

*b)* az *a)* pontban foglaltak kivételével a szabadban tartanak és a rendezvény időtartama alatt várhatóan lesz olyan időpont, amelyen a résztvevők létszáma az 1000 főt meghaladja (a továbbiakban: szabadtéri rendezvény).

(2) A rendeletet nem kell alkalmazni

*a)* a gyülekezési jogról szóló törvény hatálya alá tartozó rendezvényekre;

*b)* a választási eljárásról szóló törvény hatálya alá tartozó gyűlésekre;

*c)* a vallási közösségek vallásos szertartásaira és rendezvényeire;

*d)* a családi eseményekkel kapcsolatos rendezvényekre és

*e)* a közoktatási intézményekben az intézmény által szervezett rendezvényekre.”

Az országos településrendezési és építési követelményekről szóló 253/1997. (XII. 20.) Korm. rendelet 1. számú mellékletben foglaltak alapján

131. Tömegtartózkodásra szolgáló építmény: olyan építmény, amelyben tömegtartózkodásra szolgáló helyiség van, vagy amelyen bármikor egyidejűleg 300 főnél több személy tartózkodása várható.

132. Tömegtartózkodásra szolgáló helyiség: egyidejűleg 300 főnél nagyobb befogadóképességű helyiség.

Azon rendezvényekre, amelyek nem tartoznak a fentebb rögzített rendelet hatálya alá, az Országos Tűzvédelmi Szabályzatról szóló 54/2014. (XII. 5.) BM rendelet (továbbiakban: OTSZ) tartalmazhat előírásokat.

A rendezvényre vonatkozó tűzvédelmi előírások a rendezvény helyszíne alapján két nagy csoportba sorolhatóak:

1. A művelődési, sport- és oktatási létesítményekben, helyiségekben esetenként nem az eredeti rendeltetésnek megfelelő rendezvényekre, valamint az 500 főnél nagyobb befogadóképességű nem művelődési és sportlétesítményekben, helyiségben tartott alkalomszerű kulturális és sportrendezvényekre vonatkozó tűzvédelmi előírások.

2. Szabadtéri rendezvényekre vonatkozó tűzvédelmi előírások.

1. Az OTSZ 206. § (1) bekezdése alapján „A művelődési, sport- és oktatási létesítményekben, helyiségekben esetenként nem az eredeti rendeltetésnek megfelelő rendezvényekre, valamint az 500 főnél nagyobb befogadóképességű nem művelődési és sportlétesítményekben, helyiségben tartott alkalomszerű kulturális és sportrendezvényekre a vonatkozó tűzvédelmi előírásokat, biztonsági intézkedéseket a rendezvény felelős szervezője köteles írásban meghatározni és a rendezvény időpontja előtt 15 nappal azt tájékoztatás céljából a tűzvédelmi hatóságnak megküldeni.”

Az alkalomszerű kulturális és sportrendezvényekre vonatkozó tűzvédelmi előírások, biztonsági intézkedések minimális tartalmi elemeit az OTSZ 206. § bekezdései tartalmazzák.

2. Az OTSZ 215. § (1) bekezdése alapján „A szabadtéri rendezvényekre a vonatkozó tűzvédelmi előírásokat, biztonsági intézkedéseket – a zenés, táncos rendezvények működésének biztonságosabbá tételéről szóló kormányrendelet szerinti zenés, táncos rendezvények kivételével – a rendezvény szervezője köteles írásban meghatározni és a rendezvény kezdetének időpontja előtt tíz nappal azt tájékoztatás céljából az illetékes első fokú tűzvédelmi hatóságnak eljuttatni.”

A szabadtéri rendezvényekre vonatkozó tűzvédelmi előírások, biztonsági intézkedések minimális tartalmi elemeit az OTSZ 207. – 218. § bekezdései tartalmazzák.

A tűzvédelmi előírások, biztonsági intézkedések kidolgozásához a Belügyminisztérium Országos Katasztrófavédelmi Főigazgatóság TvMI 10.1:2015.07.15. azonosítóval ellátott Tűzvédelmi Műszaki Irányelve nyújthat segítséget, mely az alábbi linken elérhető:

http://www.katasztrofavedelem.hu/index2.php?pageid=tuzmegelozes\_otsz\_iranyelvek

Az OTSZ 4. § (2) bekezdés tartalmazza a fentebb rögzített joghely pontos értelmezéséhez szükséges fogalmakat.

Az OTSZ 4. § (2) bekezdés

124. pontja alapján szabadtéri rendezvény: az 1000 főt vagy az 5000 m2 területet meghaladó, épületen kívüli területen megtartott szervezett esemény, ide nem értve a létesítmény működési engedélyével összefüggő rendezvényeket,

123. pontja alapján a szabadtéri rendezvény területe: természetes vagy mesterséges módon a mozgást korlátozva körülhatárolt rendezvény esetén a körülhatárolással közrezárt terület, a nem körülhatárolt terület esetén a rendezvény szervezője által felelősen kijelölt terület,

72. pontja alapján kiemelt szabadtéri zenés, táncos rendezvény: a 10 000 főt, vagy a 20 000 m2-nél nagyobb területet meghaladó, épületen kívüli területen megtartott, a zenés, táncos rendezvények működésének biztonságosabbá tételéről szóló kormányrendelet hatálya alá tartozó zenés, táncos rendezvény,